PMIndiaData/PMIndiaSum huggingface dataset:
৪শুবা ইন্তর্নেস্নেল যোগ দেদা পীখিবা প্রধান মন্ত্রীগী ৱারোল

যোগ অসি মালেমদা খ্বাইদগী শক্তি লৈবা অপুনবা শাফু অমা ওইরক্লে হায়না প্রধান মন্ত্রীনা হায়খি। উত্তরাখন্দগী দেহরাদুন্দা লৈরিবা ফোরেস্ত রিসর্স ইন্সতিত্যুৎ কেম্পস্তা পাংথোকপা ৪ শুবা ইন্তর্নেস্নেল যোগ দেদা মশিং য়াম্না তিনখিবা মীয়ামদা মহাক্না ৱা ঙাংখি। ফোরেস্ত রিসর্স ইন্সতিত্যুৎ কেম্পস্তা প্রধান মন্ত্রীনা যোগদা থৱাই য়াওজবা অমসুং ভোলুন্তিয়র চাউরাক্না ৫০,০০০গা লোয়ননা যোগাসন, প্রনায়ম অমসুং ধ্যান পাংথোকখি। প্রধান মন্ত্রীনা হায়খি, “মসি মীপুম খুদিংমক্কী চাউথোকচনীংঙাই মীৎকুপ অমনি মদুদি ঙসি মালেম পুম্বদা লৈরিবা মীওইশিংনা যোগগা লোয়ননা নুমীৎকী মঙালবু তরাম্না ওক্লি। দেহরাদুন্দগী দুব্লিন, শংহাইদগী চিকাগো অমসুং জকার্তাদগী জোহেনবর্গ ফাওবা হৌজিক্তি যোগ অসি মফম খুদিংমক্তা শন্দোক্লে।” মালেম পুম্বদা লৈরিবা যোগবু পামজবা মীওইশিংদা পাউজেল পীরদুনা প্রধান মন্ত্রীনা হায়খি মদুদি মালেম পুম্বনা যোগবু কোন্সিল্লে অমদি চহি খুদিংগী পাংথোক্লিবা ইন্তর্নেস্নেল যোগ দেদা মদু উবা ফংই। যোগ দে অসি হেন্না ফবা হকশেল অমসুং য়াইফনবগীদমক খ্বাইদগী চাউবা মীয়ামগী খোংজং অমা ওইরক্লি হায়না মহাক্না মখা তাখি। প্রধান মন্ত্রীনা হায়খি মদুদি করিগুম্বা মালেম পুম্বনা ঐখোয়বু ইকায় খুম্নবা অদু ঐখোয়না পাম্লগদি ঐখোয়না ঐখোয়গী লেগেসী অমসুং হেরিতেজবু ইকায় খুম্নবদা চীংনবা থম্লোয়দবনি। যোগগী পোতেন্সিয়েলগী মতাংদা ঙাংলদুনা প্রধান মন্ত্রীনা হায়খি মদুদি ইন্দিবিজুয়েল ওইগেরা নত্রগা সোসাইতী ওইগেরা মীয়াম্না মায়োক্নরিবা প্রোব্লেম অয়াম্বগী সোলুসন অদু যোগদা লৈরি। মহাক্না হায়খি মদুদি যোগনা খোইরাং খোইশাওনবা কোকহন্দুনা ইং-তপ্পা, ক্রিয়েতিব ওইবা অমসুং নুংঙাইবা পুন্সি অমদা পুদুনা চৎলি। মহাক্না মখা তাখি, “খাইদোক্নবগী মহুৎ যোগনা পুন্সিলহল্লি। মখা তানা য়েংথিনবগী মহুৎ যোগনা নুংশিনহল্লি। অৱাবা চৈনা হেঙ্গৎহনবগী মহুৎ যোগনা অৱাবা কোকহল্লি।”
হকশেল অমসুং মেদিকেল সাইন্সকী লমদা ভারত অমসুং উজবেকিস্থানগী মরক্তা মতেং পীনবগী য়ানচে মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা হকশেল অমসুং মেদিকেল সাইন্সকী লমদা ভারত অমসুং উজবেকিস্থানগী মরক্তা মতেং পীনবগী য়ানচে য়ারে।। মখাগী হিরমশিং অসিদা মতেং পীনবদা য়ানচে অদুনা কোনশিল্লি: মেদিকেলগী খুৎলাইশিং য়াউনা মেদিকেল এজুকেসনগী ইন্সতিত্যুসনশিংগী রিসর্স লেবোরেতোরীশিংগী অমসুং তিচিংগী খুৎলাইশিং অমসুং ফর্মাস্যুতিকেলগী পোৎথোকশিং ললোন–ইতিক তৌনবগী থবকশিং পাকথোক–চাউথোকহনবা; মপুং ওইবা হকশেলগী থবকশিং কনখৎহনবা অমসুং হকশেলগী খুদোংচাবশিং লিংখৎপা; মেদিকেল অমসুং হকশেলগী রিসর্স ফগৎহনবা অমসুং হায়রিবা হিরমশিং অসিদা লৌশিং পীথোক–পীশিন তৌনবা; তেলিমেদিসিন অমসুং ইলেকত্রোনিক–হেল্থ ইনফোর্মেসন সিস্তেমগী লমদা লৌশিং অমসুং তেক্নোলোজীশিং পীথোক–পীশিন তৌনবা; নুপী অমসুং অঙাংগী হকশেল ঙাকশেনবা; লাইনাশিংগী মরমদা য়েংশিন্নবা অমসুং লৌনগনবা অমসুং লৌনগনদবা লাইনাশিং লাকশিন্নবা তেক্নোলোজীশিং অমসুং লাল্লোংশিং ফগৎহনবা; হিদাক–লাংথক অমসুং ফর্মাস্যুতিকেলগী পোৎথোকশিংগী চৎন–কাংলোন শেম্বা; নাকল অনিনা পাম্নবা হিরম অমদা হেক্তা মতেং পীনবা। য়ানচে অসি থবক ওইনা পায়খৎনবা য়েংশিন্নবা অমসুং মতেং পীনবগী মখা তাবা অকুপ্পা থবকশিংগীদমক ৱার্কিং গ্রুপ অমা লিংখৎকনি।
লৌউ-শিংউ অমসুং মসিগা মরি লৈনবা হিরমশিংদা মতেং পীননবা ভারত অমসুং লেবাননগী মরক্তা এম ও য়ু লৈনবা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা লৌউ-শিংউ অমসুং মসিগা মরি লৈনবা হিরমশিংদা মতেং পীননবা ভারত অমসুং লেবাননগী মরক্তা এম ও য়ু অমা খুৎয়েক পীনবা অয়াবা পীরে। লৌউ-শিংউগী লমদা নাকল অনিনা মতেং পীনবা অসিনা লৈবাক অনিমক কান্নবা ফংগনি। এম ও য়ু অদুনা লৈবাক অনি অসিদা চৎনরিবা খ্বাইদগী ফবা লৌউ-শিংউগী থবকশিং য়োকখৎকনি অমসুং লৌমীশিংগী পোৎথোক হেনগৎহনবা অমসুং মালেমগী কৈথেল চাউখৎহনবদা মতেং পাংগনি। এম ও য়ু অদুনা খ্বাইদগী ফবা লৌউ-শিংউগী পাম্বৈশিং শীজিন্নদুনা পোৎথোক হেনগৎহনবদা মতেং পাংগনি অমসুং মালেমগী কৈথেল য়ৌবা ঙমহনগনি। মসিনা চিঞ্জাক ৱাৎহন্দনবা পান্দমদা, পোৎথোক হেনগৎনবা অনৌবা তেক্নিকশিং শীজিন্নবা ঙমহনগনি।
লৈবাক অপুনবদগী আশা ৱাকরশিংগী মীহুৎকা প্রধান মন্ত্রীগা উনখ্রে

লৈবাক অপুনবদগী লাকখিবী চাউরাক্না আশাগী মীহুৎ ৯০ রোমগী কাংবু অমনা ঙসি প্রধান মন্ত্রী শ্রী নরেন্দ্র মোদীগা উনদুনা হন্দক্তা ইন্সেন্তিব হেনগৎনবা অমদি ইন্সুরেন্স কভর তৌনবগীদমক লাওথোকখিবা অদুগীদমক মফমদা থাগৎপা ফোংদোকখি। প্রধান মন্ত্রীনা হন্দক্তা ভিদিও কনফ্রেন্সকী থোংদা লৈবাক অপুনবদা আশা অমসুং আঙ্গনৱারী ৱাকরশিংগা ৱারী শানখিবা অদু নীংশিংখি। মহাক্না নুমিৎ অদুদা আশাগী মীহুৎশিংনা শেয়র তৌরকখিবা থেংনরকখিবশিং অদুবু শিংথাখি। মহাক্না হায়খি মদুদি থেংনরকখিবশিং অদু তশেংনমক মশিং থিঙমদ্রবা মীওই কয়াদা ইথিল পোক্নীংঙাই শোইদনা ওইরগনি। ঙসি আশা ৱাকরশিংনা মখোয়গী থেংনরকখিবশিং অমসুং লনাইগী ওইবা ৱারী খরা ফোংদোক্লদুনা মতৌ করম্না মখোয়না তশেংনা অচুম্বা মতমদা অচুম্বা খোংথাং লৌখৎতুনা লাইরবা মমাশিং অমসুং মখোয়গী মচাশিংগী মমল য়ামলবা পুন্সি কন্ননবা হোৎনবদা মরুওইবা থৌদাং য়াখিবগে হায়বদু পাউদমখি। প্রধান মন্ত্রীনা আশা ৱাকরশিংগী অঙকপা লৌশিং অমসুং কৎথোকপা অদুবু থাগৎখি অমসুং মসিগা লোইননা মহাক্না নীংশিংখি মদুদি বিল অমসুং মেলিন্দা গেৎনা ফাওবা কালাজারগুম্বা থৱাই মাংনীংঙাই ওইরবা লাইনাশিং মুথৎনবগী মাইকৈদা আশা ৱাকরশিংনা লৌখৎলিবা খোংথাংশিং অদুবু অদুক্কী মতিক থাগৎলি। প্রধান মন্ত্রীনা মাগী মাগী খুঙ্গংশিংদা মীয়ামগী হিংবগী থাক ফগৎহন্নবগীদমক অতৈ সরকারগী এজেন্সীশিংগা লোইননা থবক তৌমিন্নদুনা মখোয়গী থৌনা উৎথোক্নবা পুক্নীং থৌগৎখি। মহাক্না ময়েক শেংনা মসিসু ফোংদোকখি মদুদি মতৌ অসুম্না সরকারগী স্কিম পুম্নমক অমসুং খোংথাংশিং অসিগী পান্দম অসি লাইরবা হায়বদুগা মায়োক্ননবগীদমক লাইরবশিংবু মপাঙ্গল কলহনবনি। কেন্দ্রগী হকশেল অমসুং য়াইফ-য়ুম্বাল মন্ত্রী শ্রী জে.পী. নদ্দাসু থৌরম অদুদা শরুক য়াখি।
স্বীদেন অমসুং য়ু কে চৎত্রিঙৈগী মাংওইননা পীখিবা প্রধান মন্ত্রীগী ৱারোল

মখাগী ৱাফম অসি প্রধান মন্ত্রী শ্রী নরেন্দ্র মোদীনা স্বীদেন অমসুং য়ু কে চৎত্রিঙৈগী মাংওইননা পীখিবা ৱাফমশিংনি। “লৈবাক অনিগী ওইবা মীফমশিংগীদমক অমদি ইন্দিয়া-নোর্দিক সমিৎ অমসুং কমনৱেল্থ হেদস ওফ গবর্নমেন্তকী মীফমগীদমক ঐহাক ইং ২০১৮গী এপ্রিল ১৭তগী ২০ ফাওবা স্বীদেন অমসুং য়ু কেদা চৎকনি। স্বীদেনগী প্রধান মন্ত্রী স্তেফেন লোফবেনগী বার্তন্দা ঐহাক এপ্রিল ১৭তা স্তোকহোমদা থুংলুগনি। মসি স্বীদেন্দা ঐহাক্কী অহানবা খোংচৎনি। ভারত অমসুং স্বীদেন্না মরূপ ওইবগী অফবা মরি অমা থম্লি। ঐখোয়গী পার্তনরশিপ অসি দেমোক্রেতিক্কী ওইবা ভেল্যুশিংদা য়ুমফম ওই। স্বীদেন অসি ঐখোয়গী চাউখৎ-থৌরাংগী অনৌবা খোংথাংশিংদা ভেল্যু লৈবা খোংলোই অমনি। প্রধান মন্ত্রী লোফবেন অমসুং ঐহাক্না লৈবাক অনিমক্কী ললোন-ইতিক্কী মকোকথোংবা লুচিংবশিংগা উনদুনা ৱারি শান্নবগী তঞ্জা ফংলগনি। ঐহাক্না স্বীদেনগী নিংথৌ, হিজ মাজেস্তী কিং কার্ল XVI গুস্তাফকসু উনগনি। ফিনলেন্দ, নোর্ৱে, দেনমার্ক অমসুং আইসলেন্দগী প্রধান মন্ত্রীশিংগা লোয়ননা এপ্রিল ১৭তা স্তোকহোমদা পাংথোক্কদৌরিবা ইন্দিয়া-নোর্দিক সমিৎ অদু ভারত অমসুং স্বীদেন্না পুন্না ওর্গনাইজ তৌগনি। নোর্দিক লৈবাকশিং অসি ক্লিন তেক্নোলোজীশিং, এনভাইরনমেন্তেল সোলুসনশিং, পোর্তস মোদর্নাইজেসন, কোল্দ-চেনশিং, স্কিল দিবেলপমেন্ত অমসুং ইনোবেসনদা লৈরিবা শক্তিশিং অদুগীদমক মালেম শিনবা থুংনা শকখঙনৈ। প্রধান মন্ত্রী তেরেসা মেগী বার্তনদা ঐহাক ইং ২০১৮গী এপ্রিল ১৮দা লন্দনদা থুংলুগনি। মমাংদা ইং ২০১৫গী নবেম্বর থাদা ঐহাক য়ু কেদা চৎখি। ভারত অমসুং য়ু কেনা অচেৎপা পুৱারীগী ওইবা মরিনা পুন্দুনা থম্লিবা মোর্দন পার্তনরশিপ অমা সেয়র তৌরি। ঐহাক্কী লন্দন খোংচৎ অসিনা লৈবাক অনিমক্কীদমক লেপ্পা লৈতনা চাউখৎলক্লিবা বাইলেতরেল এঙ্গেজমেন্তা অহেনবা খুদোংচাবা পীরগনি। হেল্থকেয়র, ইনোবেসন, দিজিতাইজেসন, ইলেক্ত্রিক মোবিলিতী, ক্লিন ইনর্জী অমসুং সাইবর সেক্যুরিতীদা ইন্দিয়া-য়ু কে পার্তনরশিপ হেঙ্গৎহনবদা ঐহাক্না মীৎয়েং থম্লি। ঐহাক্না মহারানীগসু উন্নগনি। ইকোনোমিক পার্তনরশিপকী অনৌবা এজেন্দা অমদা থবক তৌরিবা লৈবাক অনিমক্কী সি ই ওশিংগা লোয়ননা তেনতক্না উন্নদুনা ৱারি শান্নগনি। লন্দনদা অয়ুর্বেদ সেন্তর ওফ এক্সেলেন্স অমা হৌদোক্কনি। অমসুং ইন্তরনেস্নেল সোলর এলাইন্সতা খ্বাইদগী নৌবা মেম্বর ওইনা য়ু কেবু তরাম্না ওক্কনি। এপ্রিল ১৯ অমসুং ২০দা য়ু কেনা য়ুম্বু ওইদুনা পাংথোক্কদৌরিবা কমনৱেল্থ হেদস ওফ গবর্নমেন্তকী মীফমদা ঐহাক শরুক য়াগনি। মদুদা মালতানা কমনৱেল্থকী অনৌবা লুচিংবা ওইরগনি। কমনৱেল্থ অসি অমত্তা ঙাইরবা মল্তিলেতরেল গ্রুপ অমনি মদুনা মসিগী চাউখৎলক্লিবা মীহুৎ লৈবাকশিংদা কান্নরবা মতেং ফংহনবতা নত্তনা চাউখৎ-থৌরাংগী ওইবা ৱাফমশিংগীদমক অচেৎপা মালেমগী খোল্লাও অমসু পীরি। স্বীদেন অমসুং য়ু কেগী খোংচৎ অসিনা লৈবাকশিং অসিগা লোয়ননা ঐখোয়গী শরুক য়ামিন্নবা হেঙ্গৎহনবদা কান্নবা ফংহল্লগনি হায়না ঐহাক্না থাজবা থম্লি।”
প্রধান মন্ত্রীনা মণিপুরদা দিবেলপমেন্ত প্রোজেক্তশিং হৌদোকখ্রে, মীয়ামগী মীফমদা ৱা ঙাংখ্রে

প্রধান মন্ত্রী শ্রী নরেন্দ্র মোদীনা ঙসি মণিপুরদা লুপা কোতি ৭৫০গী দিবেলপমেন্ত প্রোজেক্তশিং হৌদোকখ্রে। মহাক্না নেস্নেল স্পোর্তস য়ুনিবর্সিতী, আঙ্গলৱাড়়ী সেন্তর ১০০০ অমসুং তোঙান তোঙানবা মরুওইবা দিবেলপমেন্ত প্রোজেক্তশিংগী উরেপ উয়ুং তমখি। মহাক্না লুৱাংপোকপা মল্তি স্পোর্তস কমপ্লেক্স, রানি গাইদিনল্যু পার্ক অমসুং অতোপ্পা দিবেলপমেন্ত প্রোজেক্তশিং শঙ্গাখি। লুৱাংশংবমদা পাংথোকপা মীয়ামগী মীফম অমদশু মহাক্না ৱা ঙাংখি। থৱায় য়াওনা তিনখিবা মীয়ামগী মীফম অদুদা ৱা ঙাংলদুনা, হৌখিবা চহি অমদা রাজ্য সরকারনা পাংথোকখিবা থবকশিং অদুদা প্রধান মন্ত্রীনা অপেনবা ফোংদোকখি। ঙসি হৌদোক্লিবা প্রোজেক্তশিং অসি মফম অসিগী নহাশিংগী মংলান, মখোয়গী তেলেন্ত, মখোয়গী এমপ্লোইমেন্ত, নুপীশিংগী এমপৱারমেন্তকা মরি লৈনৈ হায়না মহাক্না হায়খি। নেস্নেল স্পোর্তস য়ুনিবর্সিতী অসি অৱাং নোংপোক্তা লৈরিবা নহাশিংগী তেলেন্ত অমসুং স্পোর্তিং কেপেবিলিতী অদু ৱাখলদা থম্দুনা লিংখৎপনি হায়না মহাক্না হায়খি। হন্দক্তা হৌদোকখিবা খেলো ইন্দিয়া ইনিসিয়েতিবকী খুদোংচাবা লৌহৌনবা মহাক্না মণিপুরগী নহাশিংদা তকশিনখি। হন্দক্তা লোইশিনখিবা খেলো ইন্দিয়া গেম্সতা মণিপুরগী ফজরবা পর্ফোমেন্স অদুগীদমকশু মহাক্না নুঙাইবা ফোংদোকখি। মল্তি স্পোর্তস কমপ্লেক্স অসিনা ত্রেনিং অমসুং চাংদম্নবদা খুদোং চাবা অদুশু ফংহল্লগনি হায়না মহাক্না ফোংদোকখি। শান্ন-খোৎনবনা ৱুমেন এমপৱারমেন্তকী পাম্বৈ অমা ওইরকপা ঙমহল্লি হায়বদু মণিপুরনা উৎলরে হায়না প্রধান মন্ত্রীনা ফোংদোকখি। মহাক্না মিরাবাই চনু অমসুং সরিতা দেবী য়াওনা রাজ্যগী মমিং চৎলবা শান্নরোইশিংবু থাগৎপা ফোংদোকখি। ৱুমেন এমপৱারমেন্তকীদমক রাজ্য সরকারনা পায়খৎলিবা অতোপ্পা ইনিসিয়েতিবশিং অদুশু মহাক্না থাগৎপা ফোংদোকখি। মসিগা মরি লৈননা, মহাক্না ঙসি আঙ্গলৱাড়়ী সেন্তর ১০০০ উরেপ উয়ুং তমখিবা অদু পনখি। হন্দক্তা হৌদোকখিবা নেস্নেল ন্যুত্রিসন মিসনগী মতাংদশু মহাক্না ৱা ঙাংখি। প্রধান মন্ত্রীনা হায়খি মদুদি অৱাং নোংপোক্কীদমক কেন্দ্র সরকারগী ভিজন অসি ‘ত্রান্সফোর্মেশন বাই ত্রান্সপোর্তেশন’ ওইরি। প্রধান মন্ত্রীনা হায়খি মদুদি অৱাং নোংপোক অসি ভারতকী গ্রোথকীদমক অনৌবা ইঞ্জিন অমা ওইবা য়াই । হৌখিবা চহি ৪গী মনুংদা মহাক্না অৱাং নোংপোক লমদমদা ২৫দগী হেন্না লাকখ্রে হায়না মহাক্না ফোংদোকখি। রিজন অসিদা ইনফ্রাস্ত্রকচর ফগৎহন্নবা কেন্দ্র সরকারনা চাওনা শাফু পীরি হায়না প্রধান মন্ত্রীনা হায়খি। রিজন অসিদা লম্বী অমসুং রেল কনেক্তিবিতী ফগৎহন্নবা লৌখৎলিবা খোংথাংশিং অদু মহাক্না ফোংদোকখি। রাজ্য সরকারগী সিতিজেন-সেন্ত্রীক ইনিসিয়েতিবশিং অদুদা প্রধান মন্ত্রীনা থাগৎপা ফোংদোকখি। ১৯৪৪গী এপ্রিল থাদা নেতাজী সুভাশ চন্দ্রগী আই এন এনা মণিপুরদা নিং তম্বগী বেঙ্গুল খোংখিবা অদু প্রধানমন্ত্রীনা নৌহৌনা নিংশিংখি। অনৌবা ভারত অমা শেমগৎপদা মণিপুরনা মরুওইবা থৌদাং অমা লৌনবা ৱারেপ লৌরে হায়না মহাক্না ফোংদোকখি।
ভোপালগী মহুৎতা সেহোর জিলাদা নেসনেল ইন্সতিত্যুৎ ওফ মেন্তেল হেল্থ রিহেবিলিতেসন লিংখৎপদা মন্ত্রী মন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ১৬.০৫.২০১৮দা লৌখিবা ৱারেপ্তা খর শেমদোক্তুনা মধ্য প্রদেশকী ভোপালগী মহুৎতা সেহোর জিলা (ভোপাল-সেহোর হায়ৱে)দা নেসনেল ইন্সতিত্যুৎ ওফ মেন্তেল হেল্থ রিহেবিলিতেসন(এন আই এম ঐচ আর) লিংখৎপদা কেন্দ্রগী মন্ত্রী মন্দলনা অয়াবা পীরে। কান্নবশিং: মেন্তেল হেল্থ রিহেবিলিতেসনগী মতাংদা এন আই এম ঐচ আর অসি লৈবাক অসিদা মসিনা অহানবনি। মসিনা ত্রেনিং পীনবগী অফবা ইন্সতিত্যুৎ অমা ওইগনি অমসুং ৱাখলগী লায়না নারবা মীওইশিং খুন্দা লৈতাহন্নবা নামুনাশিং পুথোক্নবা বোদী অমা ওইগনি।
১৫শুবা এসিন-ইন্দিয়া সম্মিত, মনিলাদা প্রধানমন্ত্রীগী হৌদোক ৱারোল (১৪ নবেম্বর, ২০১৭)

য়োর এক্সেলেন্সী প্রসিদেন্ত দুতের্তে, এক্সেলেন্সিশিং, মিস্তর প্রসিদেন্ত, ঐহাক্না এসিন হৌদোকখিবগী চহি ৫০ ফারকপগী তঞ্জা অসিদা মনিলাদা অহানবা খোংচৎ ওইনা লাকপা অসিদা নুঙাইবা ফাওই । মসিগা লোয়ননা ঐখোয়না এসিন–ইন্দিয়া দাইলোগ পার্তনরশিপকীশু চহি ২৫ মপুং ফারক্লে । মসিগী মরুওইবা চহি অসিগী মনুংদা ফিলিপ্পিন্না এসিনবু লুচিংদুনা চৎলিবা অমসুং সম্মীত অসি মওং তানা শিনবগীদমক মিস্তর প্রসিদেন্তপু থাগৎপা ফোংদোকচরি । এসিন–ইন্দিয়া পার্তনরশিপ অসি মখা তানা চেৎশিনহন্নবা কন্ত্রী কোওর্দিনেতর ওইনা ভ্যেতনামগী কন্ত্রীব্যুসন অদুগীদমক ঐহাক্না ভ্যিতনামগী প্রধানমন্ত্রীবুশু থাগৎপা ফোংদোকচরি । এক্সেলেন্সিশিং, এসিনগী নিংশিংনিঙাই ওইরবা খোংচৎ অসি সেলেব্রেসন পাংথোকপগী মমল লৈরিবা অদুম্না খন্ন নৈনবশু মথৌ তাই । মসিগী পুৱারি ওইরবা থৌরম অসিদা, ঐহাক্না থাজবা থম্লি মদুদি ৱান ভিজন, ৱান অইদেন্তিতী অমসুং ৱান ইন্দিপেন্দেন্ত কমুনিতীগা লোয়ননা পুন্না থবক তৌমিন্ননবা এসিন্না মখা তানা ৱারেপ লৌগনি । ভারতকী এক্ত ইস্ত পোলিসীনা এসিনবু ৱাখলনুংদা থম্দুনা শেমখিবনি, অমসুং ইন্দো-পেসিফিক রিজনগী রিজনেল সেক্যুরিতী অর্কিতেকচরদা মসি মরু ওই । ৩শুবা এসিন-ইন্দিয়া প্লান ওফ এক্সনগী মখাদা ঐখোয় মশেল মতেং পিননবা ঐখোয়গী পাক চাওরবা এজেন্দা অদু খুমা চাওশিল্লি, মদুগী মনুংদা পোলিতিকো-সেক্যুরিতী, ইকোনোমীক অমসুং কলচরেল রিলেসনশিপকী মরুওইবা পিলরশিং য়াওরি । এক্সেলেন্সিশিং, ভারত অমসুং এসিনগী মরক্তা চহি লিশিং কয়াগী মমাংদা হৌদোকখিবা মেরিতাইম লিঙ্কশিং অদুনা হৌখিবা চহিশিংদা ঐখোয়গী ত্রেদকী মরি থম্বা ঙমখি অমসুং ঐখোয়না মদু মখা তান্না চেৎশিনহন্নবা থবক তৌবা তায় । রিজন অসিগী কান্ননবা অমসুং শান্তী ওইবা মওংদা দিবলপ তৌবা অদু পুক্নিংদা থম্দুনা, নিয়মগী মথা পোনবা রিজনেল সেক্যুরিতী অর্কিতেকচর হৌদোক্নবগীদমক ভারতনা এসিনবু মতেং পাংখিগনি । ঐখোয়না ইশা ইতোমতনা তেরোরিজম অমসুং ভাইওলেন্ত এক্সত্রিমিজম থেংনবা অসি য়াম্না অৱাবা অমনি । মসিগী শাথিখ্রবা লম অসিদা অপুন্বা খোংথাং লৌখৎমিন্নদুনা থেংনবগী মতম অদু ঐখোয় য়ৌরে । এক্সেলেন্সিশিং, ঐখোয়গী ২৫শুবা চহি থৌরম অসিগী হিরম সেয়ার্দ ভেলুজ, কমন দেস্তিনি অসি কোম্মেমোরেতিব এক্তিবিতী কয়াগা লোয়ননা পুন্না পাংথোক্লি । ঐহাক্না থাজবা থম্লি মদুদি মসিগী নিংশিংনিঙাই ওইরবা চহি অসিগী লোইশিনবদশু মওং তানা পাংথোক্কনি । ২০১৮গী জনুৱারি ২৫দা ন্যু দিল্লিদা ইন্দিয়া-এসিন স্পিসিয়েল কোম্মেমোরেতিব সম্মিত্তা অদোম্বু তরাম্না ওকচনবা ভারত অমসুং ঐহাক্না ঙাইজরি । ভারতকী ৬৯শুবা রিপব্লিক নুমীৎ পালনদা ঐখোয়গী অথোয়বা মীথুংলেন ওইবিনবা এসিন লুচিংবশিংবু ভারতকী প্রজা বিলিয়ন ১.২৫না তরাম্না ওকচনবা ঙাইজরি । এখোয়গী কমন দেস্তিনী অদু য়ৌনবা অদোমগা লোয়ননা থবক তৌমিন্ননবা ঐহাকনা অচেৎপা ৱাফম থমজরি । ময়াম্বু থাগৎচরি ।
দাইরেক্তরশিং অমসুং দিপুতী সেক্রেতরীশিংগা লোইননা প্রধানমন্ত্রীগী ৱারি-ৱাতাই

প্রধানমন্ত্রী শ্রী নরেন্দ্র মোদীনা ভারত সরকারগী তোঙান তোঙানবা মন্ত্রালয় অমসুং বিভাগশিংদা থবক তৌরিবা দাইরেক্ত অমসুং সেক্রেতরী ৩৮০ লোমগা কাংলুপ মরি থোক্না ৱারি শানখ্রে। ৱারি শানবা অদু ওক্তোবর ২০১৭কী তোঙান তোঙানবা তাংশিংদা পাংথোকখি। অকোনবা ৱারি শানবগী থৌরম ওক্তোবর ১৭, ২০১৭তা পাংথোকখি। মসিগী ৱারি শানবা অসি পুং অনিরোম চৎথখি। ৱারি শানবা অদুদা গবর্নেন্স, শেঞ্জা-থুমজা, পাব্লিক ইন্তপ্রাইজেস, গবর্মেন্ত ই-মার্কেৎপ্লেস, হকশেল, মহৈ-মশিং, স্কিল দিব্লপমেন্ত, লৌউ-শিংউ, ত্রান্সপোর্তেসন, নেস্নেল ইন্তিগ্রেসন, ৱাতর রিসোর্সেস, কলচর, কম্যুনিকেসন অমসুং তুরিজমনচিংবগী মতাংদা নৈনখি। প্রধানমন্ত্রীনা ওফিসরশিংদা ২০২২ ফাওবগী মনুংদা অনৌবা ভারত শেমগৎনবা মপুং ফানা কৎথোকপগা লোইননা থবক তৌননবা ফোংদোকখি। মহাক্না হায়খি মদুদি কেন্দ্র সরকারগী থবক-থৌরমশিংদা সাইলোশিংনা অপনবা পীরি। মহাক্না ওফিসরশিংদা ফোংদোকখি মদুদি সাইলোশিং অসি থুদেক্নবা অনৌবা থৌরাংশিং পাইখৎপীয়ু, মদুনা মরম ওইদুনা লৈঙাক্কী তোঙান তোঙানবা খোংজেলদা ইনোৎ পীগনি। মতৌ অসুম্না, মহাক্না ওফিসরশিংদা হায়খি মদুদি অফবা ফল ফংননবগীদমক দাইরেক্তর অমসুং দিপুতী সেক্রেতরীশিংগী থাক্তা তীমশিং শেমগদবনি। ৱারি শানবা অদুদা পিএমওগী রাজ্য মন্ত্রী দা. জিতেন্দ্র সিংহ অমসুং পিএমও অমসুং কেবিনেৎ সেক্রেতরিয়েৎকী মশক নাইবা ওফিসরশিংনা শরুক য়াখি।
প্রধান মন্ত্রীনা অৱাং নোংপোক্কী ফজববু শিংথাখ্রে

প্রধান মন্ত্রী শ্রী নরেন্দ্র মোদীনা অৱাং নোংপোক্কী য়েংনীংঙাই ওইরবা মহৌশাগী ফজববু শিংথাখ্রে। মহাক্না হংখি, “নহাক্না নহাক্কী ওইবা অৱাং নোংপোক খোংচৎকী নত্ত্রগা লমদম অসিগী য়েংনীংঙাই ওইরবা মহৌশাগী ফজবগী ফোতোশিং লৈব্রা?” মহাক্না ইন্সতগ্রামদা #MagnificentNortheast শিজিন্নদুনা সেয়ার তৌনবা ময়ামদা হায়জখি। মহাক্না মখা তাখি, “ঐহাক্না ঐহাক্কী পেজদসু পোস্ত খরা সেয়র তৌগনি।”
হোমিওপেথি বিল ,২০১৮গী নেসনেল হোমিওপেথি কম্মিসন লিংখৎপা মন্ত্রীমন্দলনা য়ারে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা দ্রাফ নেসনেল কম্মিসন ফোর হোমিওপেথি, বিল ২০১৮ অয়াবা পীরে, মসিনা হৌজিক লৈরবা সেন্ত্রেল কাউন্সিল ফোর হোমিওপেথি অসি মহুৎশিন্দুনা হেন্না অফবা বোদি অমা লৈহল্লগনি । দ্রাফ বিল অদুনা অতোনোমস বোর্দ অহুম লৈবা নেসনেল কম্মিসন অমা শেমগনি অমসুং হোমিওপেথি ইজুকেসন বোর্দনা হোমিওপেথি ইজুকেসনগী থবকশিং য়েংশিনগনি । বোর্দ ওফ এসেসমেন্ত এন্দ রেত্তিংনা হোমিওপেথিগী ইন্সতিতুৎশিং য়েংশিনগনি অমসুং অয়াবা পীগনি অমসুং নেসনেল কম্মিসন ফোর হোমিওপেথিগী মখাদা লায়েং অসিগা মরি লৈনবা ইথিক্সশিং অমসুং হোমিওপেথি দোক্তরশিং রেজিস্তর তৌবগী নেসনেল রেজিস্তর য়েংশিনগনি । মসিনা গ্রেজুয়েতশিংনা প্রাকতিস তৌনবা লাইসেন্স লৌনবা একজিৎ একজাম অমা অমসুং কম্মন ইন্ত্রান্স একজাম পাংথোক্কনি । মখা তানা মসিনা ওজাশিং হাপত্রিঙৈ অমসুং প্রমোসন পীদ্রিঙৈদা মখোয়গী থাক য়েংনবা তিচর্স ইলিজিবিলি তেস্ত অমা পাংথোক্কনি । এল্লোপেথি সিস্তেমগী লিংখৎনবা হোৎনরিবা নেসনেল মেদিকেল কম্মিসনগী মওংদা কম্মিসন অসিনা হোমিওপেথি মেদিকেল ইজুকেসনগী লমদা অওনবা কয়া পুরক্নবা পান্দম থম্লি । ওর্দিনান্স অমা অমসুং মখা তারকপা এমেন্দমেন্ত এক্তগী খুৎথাংদা সি সি ঐচ অসি মাংজৌননা বোর্দ ওফ গভর্নসশিংনা পায়শিনখ্রবনি ।
প্রধান মন্ত্রীনা হান্নগী এম.পি. অমসুং স্পীকর শ্রী সোমনাথ চেতর্জীনা লৈখিদবদা অৱাবা ফোংদোকখ্রে

প্রধান মন্ত্রীনা লোক সভাগী হান্নগী এম.পি. অমসুং স্পীকর শ্রী সোমনাথ চেতর্জীনা লৈখিদবদা অৱাবা ফোংদোকখ্রে। প্রধান মন্ত্রী হায়খি, “হান্নগী এম.পি. অমসুং স্পীকর ওইবীরম্বা শ্রী সোমনাথ চেতর্জী ভারতকী রাজনীতিগী শক্নাইরবা মীশক অমা ওইবীরম্মি। মহাক্না ঐখোয়গী সংসদকী দেমোক্রেসী অসিবু ইনাক-কৈরাক খুনবা অমা ওইহনবীরম্মি অমসুং লাইরবা অমসুং শোৎথহৌরবশিংগী য়াইফ-থৌরাংগীদমক অচেৎপা খোঞ্জেল অমা ওইহনবীরম্মি। মহাক্না লৈখিদবদা অৱাবা ফাওজরি। মহাক্কী ইমুং মনুং অমসুং মহাকপু নুংশিজবশিংগী অৱাবদা শরুক য়াজরি।”
মন্ত্রীমন্দলনা ভারত অমসুং ইন্দোনেশিয়াগী মরক্তা হকশেলগী তেংবাং পীনবদা তৌনবা য়ান-চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং ইন্দোনেশিয়াগী মরক্তা হকশেলগী তেংবাং পীনবদা তৌনবা য়ান-চেরোলদা অয়াবা পীখ্রে। য়ান-চেরোল অদুদা মখাগী লমশিং অসিদা তেংবাং পীনবা য়াওরি- ১. রিসর্স অমসুং দিবেলপমেন্ত, এক্তিব ফার্মসুতিকেল ইনগ্রিদেন্ত (এ.পি.আই.) অমসুং আই.তি.-বেজ মেদিকেল ইক্বুইপমেন্ত ২. হ্যুমেন রিসোর্স দিবেলপমেন্ত, ৩. হেল্থ সর্বিসশিং, অমসুং ৪. নাকল অনিনা য়ানবা অতৈ লমশিং। তেংবাং পীনবগী ৱারোলশিং অমসুং য়ান-চেরোল থবক্তা ওন্থোকপদা য়েংশিন্নবগীদমক অপুনবা ৱর্কিং গ্রুপ অমা শেমগনি।
প্রধানমন্ত্রী মোদী, ইজরেলগী প্রধানমন্ত্রী নেতন্যাহুনা বদরাদতা লৈবা মনা-মশিংগী থোইদোক-হেন্দোকপা সেন্তরদা চৎখ্রে

প্রধানমন্ত্রী মোদী অমসুং ইজরেলগী প্রধানমন্ত্রী নেতন্যাহুনা ঙসি গুজরাৎকী সবর্কন্থ জিলাগী বদরাদতা লৈবা মনা-মশিংগী থোইদোক-হেন্দোকপা সেন্তরদা চৎখ্রে। থৌরম অদুদা সেন্তর অদুগী মরমদা মখোয়দা তোঙান তোঙানবা কান্নবশিংগী মরমদা পাউদমখি। মখোয়না ভিদিও লিঙ্ককী থোংদা কছ জিলাগী কুকামাদা লৈবা থোইদোক-হেন্দোকপা সেন্তরসু শঙ্গাখি। মখোয়না কছ জিলাগী লৌমীশিংগা ৱারি-ৱাতাই শানখি। থৌরম অদুদা প্রধানমন্ত্রী মোদীনা হায়খি মদুদি ইজরেলনা মালেম অপুম্বদা, মমৈ থংদা লৌউ-শিংউবনা মরু ওইবা লৈবাক অমদা করম তৌনা অহোংবা পুরক্কদগে হায়বদু উৎখ্রে। মহাক্না হায়খি মদুদি লৌউ-শিংউবগী লমদা তেক্নোলোজী শিজিন্নবা অসি য়াম্না মরু ওই। মহাক্না, ভারতনা কুমজা ২০২২ ফাওবগী মনুংদা লৌমীশিংগী চাগা শরুক অনি ওইহন্নবগী মাইকৈদা মতৌ করম্না থবক পাইখৎলি হায়বগী মতাংদসু পনখি। মহাক্না হায়খি মদুদি ইথৈ-লৌখোং অমসুং লৌউ-শিংউবগী অনৌবা থৌওংশিংদা পুক্নীং চংবা য়াম্না মরু ওই।
ৱার্ল্দ দাইবেতস নুমীৎতা প্রধানমন্ত্রীনা প্রজাদা দাইবেতস লাকশিন্নবা হকচাং ফবা পুন্সি মরেল অমা থম্নবা ৱাফম ফোংদেকখ্রে

ৱার্ল্দ দাইবেতস নুমীৎ অসিদা প্রধানমন্ত্রী শ্রী নরেন্দ্র মোদীনা প্রজাদা দাইবেতস লাকশিন্নবা হকচাং ফবা পুন্সি মরেল অমা থম্নবা ৱাফম ফোংদেকখ্রে । প্রধানমন্ত্রীনা হায়খি, “ঙসি, ৱার্ল্দ দাইবেতস নুমীৎ অসিদা, ঐখোয়না দাইবেতস লাকশিনবা ঙম্নবা হকচাং ফবা পুন্সি মরেল অমা থম্লশি । মমাং থাগী মনকী বাত মনুংদা নহাশিংগী মরক্তা দাইবেতস মশিং হেঙ্গৎলকপগী মতাংদা হায়খ্রে ।”
সমর য়ুথ ওলেম্পিক ২০১৮দা মেদল ফংলবশিং প্রধান মন্ত্রীনা ওকখ্রে

আর্জেন্তিনাদা পাংথোকখিবা সমর য়ুথ ওলেম্পিক ২০১৮দা মেদল ফংলবশিং ঙসি প্রধান মন্ত্রী নরেন্দ্র মোদীগা উনখ্রে অমসুং তরাম্না ওকখ্রে। লাক্কদৌরিবা ওলেম্পিকশিংদা পোদিয়্ম য়ৌনবা থম্লিবা মখোয়গী পান্দম অদু ফংনবা কন্না হোৎননবা প্রধান মন্ত্রীনা মখোয়দা তকশিনখি। শান্নরোইশিংদা সরকারগী মাইকৈদগী পীবা য়াবা মতেং অমসু খুদোংচাবা কয়া পীগনি হায়না প্রধান মন্ত্রীনা থাজবা পীখি। প্রধান মন্ত্রীনা হায়খি, নহা ওইরিবা শান্নরোইশিংনা মখোয়গী স্কুলশিং অমসুং খুঙ্গংশিংদা নহারোল কয়া শানবদা শরুক য়ানবা ইথিল পীগদবনি। মালেমগী থাক্তা ভারতকী মীংচৎ হেনগৎহনবগীদমক প্রধান মন্ত্রীনা কোচশিং অমসুং মেদল ফংলবশিংবু থাগৎখি ।
রাজস্থানগী বারমরদা লৈরিবা রাজস্থান রিফাইনরিগী ৱার্ক ফঙ্কসন হৌদোকপগী থৌরমদা প্রধানমন্ত্রী শরুক য়ারগনি

রাজস্থানগী বারমর জিলাগী পাছপদ্রাদা লৈরিবা রাজস্থান রিফাইনরিগী থবক হৌদোকপগী থৌরমদা হয়েং ২০১৮গী জনুৱারিগী ১৬তা প্রধানমন্ত্রী শ্রী নরেন্দ্র মোদী শরুক য়ারগনি । মহাক্না মীয়ামগী মীফমদশু ৱা ঙাংগনি । রাজস্থানদা থাও অমসুং গ্যাস মতিক চানা তুংদুনা লৈরি । রাজস্থান রিফাইনরি অসি রাজ্যগী অহানবা ওইরগনি । মসিবু ৯ এমএমতিপিএ রিফাইনরি কম পেত্রোকেমিকেল কমপ্লেক্স অমগুম মীৎয়েং থম্লি । রিফাইনরি অসিদগী পুথোরকপা পোৎথোক অদু এদভান্স ওইবা বিএস-VI ইমিসন নোর্মস অদুগা মওং মতৌ মান্নহনগনি । প্রোজেক্ত অসিগী অপুনবা শেনফম অসি লুপা কোতি ৪৩,০০০গী মথক্তনি । প্রোজেক্ত অসি ঐচপিসিএল অমসুং রাজস্থান সরকারগী অপুনবা খোংথাং অমনি । রাজস্থানগী রাজ্যপাল অমসুং মুখ্যমন্ত্রী, অমদি কেন্দ্রগী মন্ত্রী কয়ানা থৌরম অদুদা শরুক য়ারবা য়াই ।
প্রধান মন্ত্রীনা মালেশিয়াগী প্রধান মন্ত্রী দা. মহাথির মোহমদকী মফমদা নুংঙাইবা ফোংদোকখ্রে

মলেশিয়াগী প্রধান মন্ত্রী ওইনা মহাথির মোহমদনা ওফিস পায়রকপদা প্রধান মন্ত্রী শ্রী নরেন্দ্র মোদীনা ঙসি তেলিফোন তৌদুনা মফমদা নুংঙাইবা ফোংদোকখ্রে। প্রধান মন্ত্রীনা মলেশিয়াগী মীয়ামগী প্রোগ্রেস অমসুং প্রোস্পেরিতীগীদমক মহাক্কী ওইবা য়াইফ-পাউজেল পীখি। ভারত অমসুং মালেশিয়াগী মরক্তা লৈরিবা অচেৎপা অমসুং ম্যুচুয়েলী বেনিফিসিয়েলগী মরিশিং অসি ভেল্যুশিং, ইন্তরেস্তশিং সেয়র তৌবা অমদি পিপল-তু-পিপল রিলেসনশিংদা য়ুমফম ওই হায়না মহাক্না হায়খি। ইন্দিয়া-মলেশিয়া স্ত্রাতেজিক পার্তনরশিপ মখা তানা চেৎশিলহন্নবা প্রধান মন্ত্রী মহাথির মোহমদকা লোয়ননা থবক তৌমিন্ননবা মীৎয়েং থম্লি হায়না প্রধান মন্ত্রীনা ফোংদোকখি।
প্রধান মন্ত্রী হয়েং দদ্রা অমসুং নগর হবেলিদা চৎকনি

প্রধান মন্ত্রী শ্রী নরেন্দ্র মোদীনা হয়েং ১৯ জনুৱারী ২০১৯দা দদ্রা অমসুং নগর হবেলিগী কোনুং সিলভাসাদা চৎকনি। খোংচৎ অদুগী মনুংদা প্রধান মন্ত্রীনা দদ্রা অমসুং নগর হবেলিগী সেলিদা মেদিকেল কোলেজকী উরেল উয়ুং তমগনি। প্রধান মন্ত্রীনা দামন অমসুং দিয়ু অমদি দদ্রা অমসুং নগর হবেলিদা মশিং য়াম্লবা দিবেলপমেন্ত প্রোজেক্তশিং শঙ্গানবা প্লেকসু মায়খুম হাংদোক্কনি। মহাক্না এম-অরোগ্যা এপ্লিকেসন অমসুং দোর তু দোর ৱেস্ত কলেক্সন, দদ্রা অমসুং নগর হবেলিদা দিজিতেল্লি সেগ্রিগেসন অমসুং প্রোসেসিংসু হৌদোক্কনি। প্রধান মন্ত্রীনা য়ুনিয়ন তেরিতোরী অসিগী আই.তি. পোলিসীসু রিলিজ তৌগনি। মহাক্না প্রধান মন্ত্রী জন অরোগ্যা য়োজনা সর্তিফিকেৎশিং অমসুং বেনেফিসরি খরদা ফোরেস্ত রাইত সর্তিফিকেৎশিংসু য়েন্থোক্কনি। সিলভাসাগী সেলিদা মেদিকেল কোলেজ লিংখৎপনা দামন অমসুং দিয়ু অমদি দদ্রা অমসুং নগর হবেলি অনিমক্তা অমসুং থংনবা লমদমশিংদা তর্সিয়রি কেয়ার ফেসিলিতীশিং ফগৎহল্লগনি। মসিনা য়ুনিয়ন তেরিতোরী অনিমক্কী ত্রাইবেল অমসুং রুরেল এরিয়াশিংগী মহৈরোইশিংদা কানহল্লগনি। মসিনা দোক্তর মরাং কায়না ফংবা হেঙ্গৎহল্লগনি অমসুং মহৈরোইশিংদা মেদিকেল এজুকেসনগী খুদোংচাবা ৱাংখৎহল্লগনি। মেদিকেল কোলেজ অমসুং মেদিকেলগী হোস্তেল অমদি পেরা-মেদিকেল কোলেজ অমসুং রেসিদেন্সিয়েল বিলদিংশিংগী কন্সত্রক্সনগীদমক লুপা কোতি ২১০ কায়থোক্লে।
প্রধানমন্ত্রীনা পন্দিৎ মদন মোহন মালবীয়াগী মপোক নুমিত্তা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা পন্দিৎ মদন মোহন মালবীয়াগী মপোক নুমিত্তা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “পন্দিৎ মদন মোহন মালবীয়াগী মপোক নুমিত্তা ঐনা মহাকপু নীংশিংজরি। ভারতকী পুৱারীদা মহাক্কী ইথিল অসি অচৌবা অমসুং কাওঙমদ্রবা অমনি। মহৈ-মশিংগী লমদা মহাক্কী মমল নাইদ্রবা থৌদাং অমসুং মরৈবাকপু নুংশিজবগী ৱাখল্লোন অদু মতম পুম্নমক্তা নীংশিংদুনা লৈহৌরগনি।”
তম্বীবা, লায়েংবা অমসুং মীয়ামগী হকশেলগী থৌরাংশিং ফগৎহন্নবা কেবিনেৎনা অয়াবা  পীরে, কেন্দ্র সরকারগী অহৈবা দোক্তরশিং মীয়ামগী হকশেলগী থবকশিংদা শীজিন্নরগনি

প্রধান মন্ত্রী নরেন্দ্র মোদীনা লুচীংদুনা ফমখিবা কেন্দ্রগী মন্ত্রী মন্দলগী মীফম্না তম্বীবা, লায়েংবা অমসুং মীয়ামগী হকশেলগী থৌরাংশিং ফগৎহন্নবা অমসুং কেন্দ্র সরকারগী অহৈবা দোক্তরশিং মীয়ামগী হকশেলগী থবকশিংদা শীজিন্নবদা কেবিনেৎনা অয়াবা পীরে। মশাগী লমদা হৈথোই-শিংথোইবা কেন্দ্রগী মখাদা থবক তৌরিবা চহি ৬২ শুবা দোক্তরশিং মখোয়গী লম অদুদা থবক তৌহনগনি। মসি পাংথোক্নবা কেবিনেৎনা জুনগী ১৫দা লৌখিবা ৱারেপ অদু শেমদোক্কনি হায়রি। মরুওইবা কান্নবা: মসিনা কেন্দ্র সরকারগী দোক্তরশিং মশিং য়াম্না শেমগৎকনি অমসুং এক্সপিরিয়েন্স লৈরবা দোক্তরশিং মেদিকেল এজুকেসন, অনা-লায়েংবা অমসুং মীয়ামগী হকশেলগী থবকশিংদা শীজিন্ননবা মরাং কাইনা লৈরগনি। কান্নবা ফংগদবশিং: লৌরিবা ৱারেপ অসিনা এক্সপিরিয়েন্স লৈরবা দোক্তরশিং মেদিকেল এজুকেসন, অনা-লায়েংবা অমসুং মীয়ামগী হকশেলগী থবকশিংদা শীজিন্ননবা মরাং কাইনা লৈরগনি অমসুং খুন্নাইগী অচৌবা কান্নবা অমা ওইরগনি। ওইরিবা ফিবম: দোক্তর ৱাৎপা থেংননবা কেন্দ্রগী মন্ত্রী মন্দলনা জুন ১৫দা মীফম পাংথোক্তুনা কেন্দ্র সরকারগী দোক্তরশিং থবক্তগী পোৎথাবগী মতম চহি ৬৫দা শাংদোকখি। ২৭-০৯-২০১৭তা পাংথোকখিবা কেন্দ্রগী মন্ত্রী মন্দলগী মীফম্না কেন্দ্র সরকারগী তোঙান-তোঙানবা বিভাগশিংদা থবক তৌরিবা দোক্তরশিংগী থবক্তগী পোৎথাবা মতম চহি ৬৫দা ওইহনখি। চহি ৬২গী মথক্তা লৈবা দোক্তরশিং মেদিকেল এজুকেসন, লায়েংবা অমসুং মীয়ামগী হকশেলগী থৌরাংশিং ফগৎহনবা অমসুং কেন্দ্র সরকারগী অহৈবা দোক্তরশিং মীয়ামগী হকশেলগী থবকশিংদা শীজিন্ননবা ৱারেপ লৌরকখিবনি।